|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αυτοκρατορία Γκούπτα** |

Η **Αυτοκρατορία Γκούπτα** (σανσκριτικά: गुप्त साम्राज्य), ήταν αρχαία ινδική αυτοκρατορία που διήρκεσε από το 320 μ.Χ. μέχρι το 550 μ.Χ. καλύπτοντας μεγάλο τμήμα της ινδικής υποηπείρου. Ιδρύθηκε από το Μαχαραγιά Σρι Γκούπτα, αποτελώντας μοντέλο κλασικού πολιτισμού. Στα χρόνια της, η ειρήνη και ευημερία δημιούργησαν τις συνθήκες για την επιδίωξη επιστημονικών και καλλιτεχνικών επιτευγμάτων. Η περίοδος αυτή καλείται ως *Χρυσή Εποχή* της Ινδίας και σημαδεύτηκε από εκτεταμένες ανακαλύψεις στην Επιστήμη, την Τεχνολογία, τη Μηχανική, την Τέχνη, τη Διαλεκτική, τη Λογοτεχνία, τη Λογική, τα Μαθηματικά, την Αστρονομία, τη Θρησκεία και τη Φιλοσοφία που αποκρυστάλλωσαν τα στοιχεία που είναι γνωστά γενικώς ως ινδουιστική κουλτούρα. Ο Τσάντρα Γκούπτα Α', ο Σαμούντρα Γκούπτα ο Μέγας και ο Τσάντρα Γκούπτα Β' ο Μέγας ήταν οι πιο αξιοσημείωτοι ηγέτες της δυναστείας των Γκούπτα. Τον 4ο αιώνα μ.Χ. ο σανσκριτικός ποιητής Καλιντάσα, πιστώνει στους Γκούπτα την κατάκτηση περίπου 20 βασιλείων, τόσο εντός όσο και εκτός της ινδικής υποηπείρου, όπως το Βασίλειο των Σακών, των Χιονιτών Ούννων, τα βασίλεια των καμποτζιανών φυλών στα δυτικά και ανατολικά της κοιλάδας του ποταμού Ώξου, των Κιννάρας και Κιράτας κλπ.

Η πολιτιστική αυτή δημιουργία έφτασε σε υψηλά επιτεύγματα ακόμα περισσότερο στην Αρχιτεκτονική, Γλυπτική και Ζωγραφική. Η περίοδος των Ινδών Γκούπτα παρήγαγε λόγιους όπως τον Καλιντάσα, τον Αριαμπάτα, το Βαραχαμιχίρα, το Βισνού Σάρμα και το Βατσιαγιάνα που πέτυχαν σπουδαία επιτεύγματα σε πολλά ακαδημαϊκά πεδία. Η επιστήμη και η τέχνη της πολιτικής διοίκησης έφτασαν επίσης σε νέα ύψη κατά τη διάρκεια εκείνης της εποχής. Ισχυροί εμπορικοί δεσμοί έκαναν επιπλέον την περιοχή σημαντικό πολιτιστικό κέντρο και ως βάση που θα επηρέαζε τα διπλανά βασίλεια και περιοχές στη Βιρμανία, τη Σρι Λάνκα και τη Νοτιοανατολική Ασία.

Τα πιο πρώιμα διαθέσιμα σήμερα ινδικά έπη πιστεύεται ότι γράφτηκαν περίπου εκείνη την περίοδο. Η αυτοκρατορία βαθμιαία παρήκμασε εξαιτίας πολλών παραγόντων, κυρίως όμως εξαιτίας της απώλειας σημαντικής εδαφικής επικράτειας και τις διαμάχες των φεουδαρχών καθώς και της εισβολής των Χιονιτών Ούννων από την Κεντρική Ασία. Μετά την κατάρρευση της αυτοκρατορίας τον 6ο αιώνα μ.Χ. η Ινδία διαιρέθηκε πάλι σε πολυάριθμα τοπικά βασίλεια. Ένα μικρότερο παρακλάδι της δυναστείας των Γκούπτα συνέχισε να κυβερνά το ινδικό Βασίλειο της Μαγκάντα μετά τη διάλυση της αυτοκρατορίας. Οι Γκούπτα αυτοί τελικώς ανατράπηκαν από τον αυθέντη του ινδικού Βασιλείου Βαρδάνα, τον Χάρσα-Βαρδάνα, ο οποίος εγκαθίδρυσε μια νέα αυτοκρατορία το πρώτο μισό του 7ου αιώνα.

Παραπομπές
----------

1. ↑  «Gupta Dynasty – MSN Encarta». *Gupta Dynasty – MSN Encarta*.. Ανακτήθηκε στις 2012-12-01.  Αρχειοθετήθηκε 2009-10-29 στο Wayback Machine. «Αρχειοθετημένο αντίγραφο». Αρχειοθετήθηκε από το πρωτότυπο στις 29 Οκτωβρίου 2009. Ανακτήθηκε στις 6 Αυγούστου 2022.
2. ↑  The Gupta Dynasty and Empire. Fsmitha.com. Retrieved on 2011-11-21.
3. ↑  India – Historical Setting – The Classical Age – Gupta and Harsha Αρχειοθετήθηκε 2015-10-18 στο Wayback Machine.. Historymedren.about.com (2010-06-17). Retrieved on 2011-11-21.
4. ↑  GUPTA DYNASTY, GOLDEN AGE OF INDIA Αρχειοθετήθηκε 2009-08-02 στο Wayback Machine.. nupam.com
5. ↑  Ancient India. The Age of the Guptas. wsu.edu
6. ↑  Gupta Empire in India, art in the Gupta empire, Indian history – India Αρχειοθετήθηκε 2017-07-29 στο Wayback Machine.. Indianchild.com. Retrieved on 2011-11-21.
7. ↑  Raghu Vamsa v 4.60–75
8. ↑  Gupta dynasty (Indian dynasty). Britannica Online Encyclopedia. Retrieved on 2011-11-21.
9. ↑  Mahajan, p. 540
10. ↑  Gupta dynasty: empire in 4th century. Britannica Online Encyclopedia. Retrieved on 2011-11-21.
11. ↑  The Gupta Empire of India | Chandragupta I | Samudragupta Αρχειοθετήθηκε 2011-07-11 στο Wayback Machine.. Historybits.com (2001-09-11). Retrieved on 2011-11-21.
12. ↑  Trade | The Story of India – Photo Gallery. PBS. Retrieved on 2011-11-21.
13. ↑  Agarwal, Ashvini (1989). *Rise and Fall of the Imperial Guptas*, Delhi:Motilal Banarsidass, ISBN 81-208-0592-5, pp.264–9

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 304914528

 |

 |